Diari Oficial de la Generalitat Valenciana


Sumari del DOGV 2246, del 15-04-1994 (1994/831143)

ACORD de 29 de març, de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Tavernes de la Valldigna.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2246

Data del DOGV
:   15-04-1994

Secció del DOGV
:   ALTRES DISPOSICIONS

Número del document
:   1994/831143


Data del document
:   29-03-1994

Organisme emissor
:   Conselleria d'Administració Pública

Tipus de document
:   Acord

ACORD de 29 de març de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Tavernes de la Valldigna. [94/2273]  
El Govern Valencià, en la reunió del dia 29 de març de 1994, adoptà l'acord següent:  
L'Ajuntament de Tavernes de la Valldigna, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució de l'anomenada Zona 2 del projecte d'urbanització parcial de diferents carrers de la zona Cantalot i desenvolupament de la zona verda -parc públic- de Cantalot.  
Aquesta declaració d'urgent ocupació es justifica, d'una banda, en la necessitat de solucionar les greus deficiències que, en matèria d'infraestructura urbana, tenen determinats carrers de la població, de forma que es possibilite la continuïtat del traçat d'aquests i, d'altra, per evitar els efectes perniciosos provocats per les fortes pluges, en acumular i arrossegar materials erosionats procedents de la muntanya d'ús públic les Creus.   
Sotmès l'expedient a informació pública, un dels afectats ha presentat al·legacions, les quals foren desestimades pel Ple de l'Ajuntament de Tavernes de la Valldigna, amb data 7 de desembre de 1993.   
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament de Tavernes de la Valldigna, per a l'execució de l'anomenada Zona 2 del projecte d'urbanització parcial de diferents carrers de la zona Cantalot i desenvolupament de la zona verda -parc públic- de Cantalot.  
Bé afectat  
Parcel·la única  
Identificació i situació: parcel·la núm. 316-a del polígon 2 del cadastre topogràfic parcel·lari del terme municipal de Tavernes de la Valldigna. Partida de Cambro-Cantalot.  
Dades registrals: full 137, tom 534, llibre 118, finca registral núm. 10.067, inscripció 4.ª.  
Naturalesa: urbana.  
Determinació de la part de la parcel·la que s'ha d'ocupar: nord, resta de la parcel·la matriu; sud, parcel·la urbana pertanyent a la Sociedad Cooperativa Construcción COCVALL, de Tavernes de la Valldigna, i la part restant al sud de la parcel·la matriu; est i oest, carrer Sant Benet.   
Superfície afectada: 331,35 metres quadrats.  
Ús urbanístic de la part de parcel·la que s'ha d'ocupar: vial.   
   
Concepte expropiatori: adquisició del dret de propietat.   
Propietaris: Joaquín, Germán i Dolores Tudela Magraner, per terceres parts indivises.  
Adreça i residència: carrer Gabriel Hernández, número 41, Tavernes de la Valldigna.  
Altres titulars de drets indemnitzables: es desconeixen.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la relació i fins al moment d'estendre'n l'acta prèvia, puguen formular per escrit, davant l'Ajuntament de Tavernes de la Valldigna, al·legacions a l'efecte de corregir les possibles errades que s'hagen produït en enunciar el bé afectat per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 29 de març de 1994  
El conseller secretari del Govern Valencià,  
LUIS BERENGUER FUSTER